laion/Wikipedia-Exotic huggingface dataset:
საიდუმლონი

საიდუმლონი — ქრისტიანულ რელიგიაში საკულტო მღვდელ-მოქმედებანი, რომელთა შესრულების დროს, საეკლესიო მოძღვრების თანახმად, მორწმუნე-მლოცველებს გადაეცემათ ღვთის მადლი ცოდვებისაგან სულის სახსნელად, ავადმყოფობისაგან განსაკურნავად და სხვა. საიდუმლოთა შესრულების უფლება მხოლოდ კულტის მსახურებს აქვთ. არსებობს ახალი აღთქმის 7 საიდუმლო, რომელიც დააწესა მაცხოვარმა: ნათლისღება, მირონცხება, ზიარება, სინანული, მღვდლობა, ქორწინება და ზეთის კურთხევა. ნათლისღება — ძირითადი აქტი, რომლითაც ადამიანი ქრისტიანად ითვლება, არის ნათლობა. ნათლობის რიტუალს წინ უძღვის კათაკმევლობის პერიოდი, რომლის განმავლობაში ახალმოქცეული ემზადება ნათლისღებისთვის, ეცნობა ძირითად ჭეშმარიტებებს, სწავლობს მრწამსს, ესწრება საკვირაო ლიტურგიას, ოღონდ არა ბოლომდე. კათაკმევლობის პერიოდი განსაზღვრული არ არის. ასევე განუსაზღვრელია ასაკი ადამიანისა, რომელიც ინათლება. ნათლისღება ხდება წყალში სამჯერ შთაფვლით ან სხურებით, უკიდურეს გამონაკლის შემთხვევებში — ქვიშით. ნათლობის რიტალს აღავლენს მღვდელი. მართლმადიდებლური მოძღვრების მიხედვით, მონათლული განიწმინდება ცოდვებისგან და ხდება ქრისტეს ეკლესიის წევრი. მართლმადიდებლობა ნათლისღებას სულიერ შობად, მეორედ დაბადებად მიიჩნევს და ის მხოლოდ ერთხელ ხდება ადამიანის ცხოვრებაში. მირონცხება — ნათლობის შემდეგ ხდება წმინდა მირონის ცხება, რაც მონათლულს სულიწმიდის მეშვეობით ანიჭებს სასიცოცხლო ძალას. მირონცხება უშალოდ მოსდევს ნათლისღებას და მის ნაწილად აღიქმება, თუმცა ცალკე საიდუმლოა. ზიარება, ანუ ევქარისტია — ყველა ქრისტიანი, სასულიერო თუ საერო პირი ეზიარება ქრისტეს სისხლს და ხორცს პურის და ღვინის სახით. ამით ის მისტიურად მონაწილეობს საიდუმლო სერობაში, როდესაც ქრისტემ თავის მოციქულებს გაუნაწილა უკვდავი სიცოცხლე. არ არის განსაზღვრული, თუ რა სიხშირით უნდა ეზიაროს მართლმადიდებელი. სინანული — ქრისტიანი პერიოდულად აბარებს აღსარებას მღვდელს, რომელიც მას მიუტევებს ქრისტესა და ეკლესიის სახელით ქორწინება — წყვილის შეუღლება რომ საეკლესიო წესით კანონიერი იყოს, ის საჭიროებს დადასტურებას მღვდლის მიერ ზეთის კურთხევა — აღსრულდება მძიმე სნეულებაში მყოფი ქრისტიანის სულის და სხეულის საკურნებლად და იმ ცოდვების მისატევებლად, რაც მოუნანიებელი დარჩა სიკვდილის სარეცელზე მწოლარეს მღვდლობა — საიდუმლოს აღასრულებს მღვდელმთავარი იმ პირის მიმართ, რომელიც განწესებულია სასულიერო იერარქიის რომელიმე საფეხურის დასაკავებლად. „რელიგიები საქართველოში“, თბილისი: სახალხო დამცველის ბიბლიოთეკა, 2008. — გვ. 125-127, ISBN 978-9941-0-0902-0. ლომინაძე ბ., ქართული საბჭოთა ენციკლოპედია, ტ. 8, თბ., 1984. — გვ. 662.
ბირშტონასი

ბირშტონასი (ლიეტ. Birštonas, პოლ. Birsztany) — საკურორტო ქალაქი ლიეტუვაში; კაუნასის მაზრაში. წარმოადგენს ბირშტონსის თვითმმართველობის ადმინისტრაციულ ცენტრს. მდებარეობს მდ. ნემანის მარჯვენა სანაპიროზე, კაუნასიდან სამხრეთით 39 კმ.-ში. წარმოადგენს ბალნეოლოგიურ და კლიმატურ კურორტს, რომელიც მდიდარია მინერალური წყლებით, სამკურნალო ტალახით. ფართობი შეადგენს - 13 კმ.²-ს. 1969 წელს მოსახლეობა შეადგენდა - 1,7 ათ. ადამიანს, 1994 წ. - 4 ათ., დღეისათვის კი - 3 164 ად. (2008 წ.-ის მონაცემებით). XIV საუკუნეში ლიტვის დიდი მთავრების ბირშტანსკის სასახლესთან ახლოს შეიქმნა ადგილი, რომლის განვითარებაც იწყება შუა საუკუნეებიდან. დასახლება 1864 წელს დაიწყო, როდესაც აქ აღმოაჩინეს მინერალური წყალები. ოფიციალური საიტი დაარქივებული 2011-03-25 საიტზე Wayback Machine. ბირშტონასი ლიეტუვის საიტზე Lituanistica ბირშტონასი Litauen Netz
ვაბალნინკასი

ვაბალნინკასი (ლიეტ. Vabalninkas, პოლ. Wobolniki; 1917 წლამდე ვობოლნიკი) — ქალაქი ლიეტუვაში, პანევეჟისის მაზრაში, ბირჟაის რაიონში, კუპიშკისიდან ჩრდილო-აღმოსავლეთით 27 კმ-ში, 26 კმ-ში ბირჟაიდან; მამასახლისობის ადმინისტრაციული ცენტრი.
კრაქსისებრნი

კრაქსისებრნი, გოკო (ლათ. Cracidae) — ფრინველების ოჯახი ქათმისნაირთა რიგისა. ტანად დიდი და საშუალო ფრინველებია, სხეულის სიგრძეა 20-40 სმ. ოჯახში 44 სახეობაა. გავრცელებულია ამერიკის ტროპიკულ და სუბტროპიკულ ტყეებში, მექსიკიდან ჩრდილოეთ არგენტინამდე. დებენ 2-3 კვერცხს. კრუხობა გრძელდება 22-29 დღემდე. კრაქსისებრნი იკვებებიან მწერებით და მცენარეთა ნაყოფით. აღსანიშნავია დიდი კრაქსი (Crax rubra), ქოჩორა კრაქსი (Crax alector) და პენელოპე (Penelope purpurascens). სანადირო ობიექტია. შავი პენელოპე (Penelopina) კრაქსი (Chamaepetes) პენელოპე (Penelope) აბურია (Aburria) ჩაჩალაკა (Ortalis) მთის კრაქსი (Oreophasis) წითელი გოკო (Nothocrax) გოკო (Crax) კრაქსი-მიტუ (Mitu) ცხვირჩაფხუტა კრაქსი (Pauxi) კუტუბიძე მ., ქართული საბჭოთა ენციკლოპედია, ტ. 6, თბ., 1983. — გვ. 20.
ვარენა

ვარენა (ლიეტ. varena, პოლ. Orany) — ქალაქი ლიეტუვის სამხრეთ ნაწილში, ვერენის მაზრის ადმინისტრაციული ცენტრი. მდებარეობს მდ. ვარენეზე (ლიეტ. Varėnė), ვილნიუსიდან 81 კმ.-ში. მოსახლეობა შეადგენს დაახლოებით - 11 ათ. ადამიანს. ვარენის გერბი შექმნა რესპუბლიკური ჰერალდიკის კომისიამ 1969 წელს. ზედ გამოსახულია ოქროს ფუკარი ლურჯ ფონზე. ვარენსის რაიონი, ოფიციალურ საიტზე დაარქივებული 2005-04-12 საიტზე Wayback Machine.
დისპეფსია

დისპეფსია (ლათ. dyspepsia) — წარმოადგენს ახალშობილი ხბოების მწვავედ მიმდინარე დაავადებას, რომელსაც ახასიათებს საჭმლის მონელების — „სეკრეტორული, მოტორული და სხვა“ დარღვევა, პროფუზული ფაღარათი, ორგანიზმის გაუწყლოება და ინტოქსიკაცია. დისპეფსიის განვითარებაში განსაკუთრებული მნიშვნელობა აქვს მდედრი პირუტყვის, განსაკუთრებით კი მისი მაკეობის ბოლო მესამედში, საკვები ულუფის არასრულფასოვნებას — მჟავე ჭარხლის ჟენჟო ან ერბომჟავას შემცველიანი სილოსი, დაობებული თივა და სხვა; ამ შემთხვევაში იბადებიან განუვითარებელი (ჰიპოტროფიკები) დაბალი რეზისტენტობის მქონე ხბოები, რაც ხელს უწყობს დიპეფსიის განვითარებას. ახალშობილ ხბოებში დაავადების განვითარებას ხელს უწყობს, აგრეთვე, გვიანი, ცივი, ამჟავებული, დაბინძურებული ჭურჭლიდან (განსაკუთრებით უსაწოვრო ვედრიდან) ხსენის მიცემა, დაბალი ან მაღალი ტემპერატურული რეჟიმი. დაავადების ძირითადი სიმპტომია პროფუზული ფაღარათი. განავალი გამოიყოფა უნებლიეთ, ანუსის სფინქტერი მოდუნებულია. ფეკალური მასა თხიერია, მეტად არასასიამოვნო სუნით; კუდი, უკანა ნაწილი და კიდურები ხბოს ექსკრემენტებით აქვს დასვრილი. ცხოველი წევს, ნაკლებ მოძრავია, თავი უკან აქვს გადაწეული გამოხატულია დეჰიდრატაციის ნიშნები; კერძოდ: ლორწოვვანი გარსების სიმშრალე, კანის ტურგორის და ელასტიურობის დაქვეითება, ცივი კიდურები და ყურები. ირღვევა გულის მოქმედება: პულსი ძაფისებურია, ძლიერ გახშირებული, გულის ტონები მოყრუებული, სუნთქვა აჩქარებულია, ზერელე და წყევტილი. ავადმყოფ ცხოველს უნიშნავენ 5-8 საათიან მშიერ დიეტას, მაგრამ აუცილებლად აძლევენ ფიზიოლოგიურ ან ნატრიუმის ქლორიდის 1%-იან ხსნარს. აუცილებლად საწოვრიდან. დეჰიდრატაციის (ექსიკოზის) გამოხატული მოვლენების დროს ინტრავენურად შეჰყავთ სტერილური ფიზიოლოგიური ხსნარი 300-400 მლ. რაოდენობით ან რინგერ–ლაქტატის ხსნარი; ეს ხსნარები ორგანიზმში აღადგენენ წყლისა და ელექტროლიტების ბალანსს. ნაწლავების მიკროფლორის ნორმალიზაციისა და ტოქსიკოზის მოსახსნელად იყენებენ ანტიბიოტიკებს. ხსენის ან რძის მიცემამდე 15-20 წუთით ადრე ცხოველს აძლევენ ან ხელოვნურ კუჭის წვენს (პეპსინი 1გ მარილმჟავა ქიმიურად სუფთა 0,15 გ, გამოხდილი წყალი 100 გ) ან ნატურალურ კუჭის წვენს (ცხენისას) 25-30 მლ. განზავებული წყალში 1:1, 20-30 მლ-ის რაოდენობით (საწოვრის საშუალებით). გულის მოქმედების აღდგენისა დაორგანიზმის ინტოქსიკაციის მოსაცილებლად ვენაში შეჰყავთ გლუკოზა ცალკე ან ასკორბინის მჟავასთან ერთად ან კოფეინთან ერთად. ნივთიერებათა ცვლის მოსაწესრიგებელი საშუალებებიდან იყენებენ ვიტამინებს, სტაფილოს წვენს, წიწვებისა და თივის ნაყენს. სასარგებლოა, აგრეთვე, მუცლის თბილი შეხვევა, დიათერმია და სხვა. „მსხვილფეხა პირუტყვის შინაგანი არაგადამდები დაავადებების მკურნალობის ცნობარი“ — იური სალალოვი, თეიმურაზ მარხვაშვილი.
გარგჟდაი

გარგჟდაი (ლიეტ. Gargždai, 1917 წლამდე გორჟდი) — ქალაქი ლიეტუვის დასავლეთ ნაწილში. კლაიპედის რაიონსა და მაზრაში შემავალი მამასახლისობის ადმინისტრაციული ცენტრი. შეგიძლიათ იხილოთ მედიაფაილები თემაზე „გარგჟდაი“ ვიკისაწყობში. Galerija – kitigargzdai.lt
პლეშჩეევის ელჩობა

პლეშჩეევის ელჩობა, რუსეთის სახელმწიფოს ელჩობა კახეთის სამეფოში 1591 წლის აპრილში პლეშჩეევისა და კუდრინის მეთაურობით. პლეშჩეევის ელჩობის მიზანი იყო, დაეყოლიებინათ კახეთის მეფე ალექსანდრე II, დახმარებოდა რუსეთს, რომელსაც საშამხლოზე ლაშქრობა ჰქონდა გადაწყვეტილი. ელჩები უნდა დაკავშირებოდნენ აგრეთვე საქართველოს სხვა სამეფო-სამთავროებს, რათა გაერთიანებულიყვნენ ოსმალთა წინააღმდეგ საბრძოლველად. რადგანაც რუსეთის ჯარის ლაშქრობა ჩაიშალა, პლეშჩეევის ელჩობას სასურველი შედეგი არ მოჰყოლია. ბერძენიშვილი ნ., საქართველოს ისტორიის საკითხები, წგნ. 4, თბ. 1967; მაჭარაძე ვ., ქსე, ტ. 8., გვ. 108, თბ., 1984
გრიგიშკესი

გრიგიშკესი (ლიეტ. Grigiškės, პოლ. Grzegorzewo) — ქალაქი ლიეტუვაში, ვილნიუსის თვითმმართველობის ტერიტორიაზე; ჩვეულებრივ ითვლება ვილნიუსის გარეუბნად.
გიორგი პლეხანოვი

გიორგი ვალენტინის ძე პლეხანოვი (რუს. Георгий Валентинович Плеханов) (ფსევდონიმი ნ. ბელტოვი და სხვა) (დ. 11 დეკემბერი [ძვ. სტ. 29 ნოემბერი], 1856, სოფ. გუდალოვკა, ახლანდელი ლიპეცკის ოლქი — გ. 30 მაისი, 1918, ტერიოკი, მაშინ ეკუთვნოდა ფინეთს, ახლანდელი ზელენოგორსკი, დაკრძალულია სანქტ-პეტერბურგში) — მარქსიზმის თეორეტიკოსი და პროპაგანდისტი, ფილოსოფოსი, რუსეთისა და საერთაშორისო მუშათა სოციალისტური მოძრაობის მოღვაწე. იყო რსდმპ-ის გაზეთ „ისკრის“ ერთ-ერთი დამფუძნებელი. 1883 წელს დააფუძნა პირველი მარქსისტული ორგანიზაცია რუსეთში, ხოლო 1894 წელს რუსი სოციალ-დემოკრატების საზღვარგარეთული კავშირი. პირველი მსოფლიო ომის დროს იყო დროებითი მთავრობის კურსის მხარდამჭერი. იყო ოქტომბრის რევოლუციის მოწინააღმდეგე. ვეკუა გ., ქართული საბჭოთა ენციკლოპედია, ტ. 8, თბ., 1984. — გვ. 108—109.
ჟაგარე

ჟაგარე (ლიეტ. Žagarė, პოლ. Żagory) — ქალაქი ლიეტუვის ჩრდილოეთ ნაწილში, იონიკშკისის რაიონში, იონიშკისიდან ჩრ.-დას.-ით 26 კმ.-ში, ლატვიის საზღვართან ახლოს; მამასახლისობის ადმინისტრაციული ცენტრი. სტატია „ჟაგარე“ ებრაულ ელექტრონულ ენციკლოპედიაში (რუსული) Five lessons about Žagarė დაარქივებული 2009-02-07 საიტზე Wayback Machine.
ჟეჟმარიაი

ჟეჟმარიაი (ლიეტ. Žiežmariai) — ქალაქი ლიეტუვაში, კაუნასის მაზრაში, კაიშიადორისის რაიონში; ქალაქ კაიშიადორისიდან სამხრეთით 6 კმ.-ში. Apie Žiežmarius დაარქივებული 2008-05-05 საიტზე Wayback Machine. Žiežmarių dvaro sodyba დაარქივებული 2011-07-03 საიტზე Wayback Machine.
ვოიშელკი

ვოიშელკი (ბელარ. Во́йшалк, დ. 1223 — გ. 18-23 აპრილი, 1267) — მესამე ლიტვის დიდი მთავარი, 1264-1267 წლებში. მინდაუგასის შვილი.
ომარ ბონგო

ელ ჰაჯი ომარ ბონგო ონდიმბა (ფრანგ. El Hadj Omar Bongo Ondimba; დაბადებით - ალბერტ ბერნარ ბონგო დ. 30 დეკემბერი, 1935 — გ. 8 ივნისი, 2009) — გაბონის სახელმწიფო მოღვაწე, გაბონის პრეზიდენტი 1967-2009 წწ. პრეზიდენტი გახდა 32 წლის ასაკში და იყო ყველაზე ახალგაზრდა პრეზიდენტი იმ მომენტში. 2005 წელს ტოგოს პრეზიდენტის გნასინგბე ეიადემას გარდაცვალების შემდეგ გახდა ყველაზე ხანგრძლივად მმართველი პრეზიდენტი აფრიკაში და მთელ მსოფლიოში. ომარ ბონგო დაიბადა აღმოსავლეთ გაბონის ქალაქ ლევაიში (ახლანდელი ბონგოვილი), კონგოს რესპუბლიკის საზღვართან ახლოს. მასთან ერთად ოჯახში კიდევ 11 ბავშვი იზრდებოდა. მამა გარდაეცვალა მაშინ როცა იგი იყო 7 წლის. სკოლის დამთავრების შემდეგ მუშაობდა ფოსტაში. სულ მალე კი დაიწყო მისი სამხედრო და პოლიტიკური კარიერა. მისი პოლიტიკური კარიერა იწყება 1960 წელს, როდესაც გაბონმა საფრანგეთისაგან დამოუკიდებლობა გამოაცხადა. პირველი საპარლამენტო არჩევნების დროს იგი წინასაარჩევნო კამპანიაში ეხმარებოდა ადამიანს რომელიც შემდეგ გახდა ჯანმრთელობის დაცვის მინისტრი, ხოლო ბონგომ მიიღო ადგილი შინაგან საქმეთა სამინისტროში. 1962 წელს სათავეში ჩაუდგა პრეზიდენტის ადმინისტრაციას. 1964 წელს გაბონში მოხდა პირველი და ერთადერთი სამხედრო გადატრიალება პრეზიდენტი ლეონ მბა გადააყენეს, ხოლო ომარ ბონგო დატყვევებულ იქნა ლიბრევილის სამხედრო ბაზაზე. ორი დღის შემდეგ მოკავშირეებმა აღადგინეს ლეონ მბას მმართველობა. ომარ ბონგო 1966 წელს გახდა ქვეყნის ვიცე-პრეზიდენტი და 1967 წლის დეკემბერში ლეონ მბას გარდაცვალების შემდეგ დაიკავა პრეზიდენტის თანამდებობა. 1973 წელს შეიცვალა სარწმუნოება, ხოლო 2003 წელს დაიმატა გვარი ონდიმბა. 1990-იანი წლების დასასრულს ბონგომ დაასრულა ერთპარტიული მმართველობა და ჩაატარა მრავალპარტიული არჩევნები 1993 და 1998 წელს, რომელშიც გაიმარჯვა შესაბამისად 51,2 % და66,88 %-ით. საპრეზიდენტო არჩევნების (1973, 1979, 1986, 1993, 1998 და 2005) რეზულტატით იგი ყოველთვის გამარჯვებული იყო. ერთდროს ყველაზე ახალგაზრდა პრეზიდენტს ეს თანამდებობა ეკავა 41 წლის 6 თვისა და 6 დღის განმავლობაში და გახდა მსოფლიოში ყველაზე ხანგრძლივად მმართველი პრეზიდენტი. ბონგოს მეუღლე — ექიმი, პედიატრი — არის კონგოს პრეზიდენტის დენი სასუ-ნგესოს შვილი, ხოლო მისი ვაჟიშვილი ალი ბონგო ონდიმბა იყო ქვეყნის საგარეო საქმეთა მინისტრი 1989-1991 წწ. და თავდაცვის მინისტრი 1999 წლიდან. გარდაიცვალა გულის შეტევით ესპანეთში ბარსელონის კლინიკაში, სადაც სამკურნალოდ იმყოფებოდა. მისი თანამდებობა კი გაბონის ისტორიაში პირველად დაიკავა ქალმა პრეზიდენტმა როზა როგომბემ. Omar Bongo's Daily Telegraph obituary International Herald Tribune: "After Castro quits, an African autocrat is world's longest-serving leader" Omar Bongo's Official Presidential Facebook page Necrology on France 24, 8 June 2009 (video) "Omar Bongo's Demise Should Awaken Continent's Tyrants" by Arthur Asiimwe, New Times, 10 June 2009 ვიკისაწყობში არის გვერდი თემაზე: ომარ ბონგო
ლიეტუვის პოლიტიკური პარტიები

ძირითადი პოლიტიკური პარტიები (2004): ლიეტუვის შრომის პარტია (Darbo Partija) - ლიდერი რუსი მულტიმილიონერი ვიქტორ უსპასკიხი. ლიეტუვის სოციალ-დემოკრატიული პარტია (Lietuvos Socialdemokratu Partija) - ლიდერი ლიეტუვის კომპარტიის ცკ-ს ყოფილი პირველი მდივანი და ყოფილი პრეზიდენტი (1992-1998) ალგირდას ბრაზაუსკასი. ახალი კავშირი (სოციალ-ლიბერალები) (Naujoji sąjunga (socialliberalai)) - ლიდერი არტურას პაულაუსკასი. კავშირი მამული (ლიეტუვის კონსერვატორები) (Tėvynės Sąjunga/Lietuvos Konservatoriai) - ლიდერი ანდრიუს კუბლილიუსი. გლეხთა კავშირი და პარტია ახალი დემოკრატები (Valstiečių ir Naujosios demokratijos partijų sąjungos) - ლიდერი ექს-პრემიერი კაზიმერა პრუნსკენე. წესრიგი და სამართლიანობა (ლიბერალ-დემოკრატები) (Liberalų Demokratų Partija) - ლიდერი როლანდას პაქსასი. ლიეტუვის პოლონური სახალხო პარტია. არჩევნების შედეგები (სულ - 141 ადგილი): შრომის პარტია - 39 მანდატი. სოციალ-დემოკრატიული პარტიისა და ახალი კავშირის (სოციალ-ლიბერალები) კოალიცია - 31 მანდატი, კავშირი მამული - 25 ადგილი, ლიბერალთა კავშირი - 18 ადგილი, გლეხთა კავშირი და პარტია ახალი დემოკრატები - 10 ადგილი, ბლოკი წესრიგი და სამართლიანობა (ლიბერალ-დემოკრატები) - 11 ადგილი, ლიეტუვის პოლონელები - 2 ადგილი, დამოუკიდებელი - 5 ადგილი. ლიეტუვის სოციალისტური პარტია ლიეტუვის რუსთა კავშირი Politikos patvoriuose – partijų sąžalynas
ბენედიქტე XIV

ბენედიქტე XIV ერისკაცობაში პროსპერო ლორენცო ლამბერტინი(ლათ. Benedictus Quartus Decimus Benedictus Quartus Decimus; იტალ. Prospero Lorenzo Lambertini დ. 31 მარტი, 1675, ბოლონია — გ. 3 მაისი, 1758, რომი) — რომის პაპი 1740–1758 წლებში. 1726 წელს გახდა კარდინალი და 1740 წლის 17 აგვისტოს აირჩიეს პაპად. ითვლებოდა გამორჩეულ სწავლულად საეკლესიო სამართალში. იგი განსაკუთრებულ ყურადღებას აქცევდა ხელოვნების დარგებსა და მეცნიერებებს, დააარსა რა რამდენიმე აკადემია და საზოგადოება ქრისტიანულ სიძველეთა შესასწავლად. ბენედიქტე XIV-ს მისწერა რამდენიმეჯერ აღმოსავლეთ საქართველოს კათოლიკოსმა ნიკოლოზ X-მ. ბენედიქტ XIV-მ გააუქმა ეკლესიის აკრძალვა კოპერნიკის მოძღვრებისა. 1751 წელს მან აგრეთვე უკიდურესად გაამკაცრა სასჯელები მასონიზმის წინააღმდეგ. ბენედიქტე XIV გარდაიცვალა 1758 წლის 3 მაისს.
კლივლენდის მეტროპოლიტენი

კლივლენდის მეტროპოლიტენი — მეტროპოლიტენისა და მსუბუქი მეტროს სისტემა კლივლენდში. შედგება 3 ხაზისგან — წითელი, ლურჯი (მეტროპოლიტენის ხაზები) და მწვანე (მსუბუქი მეტროს ხაზი).ეს სამი ხაზი აკავშირებს თაუერ სითი ცენტრს კლივლენდის ძველ ტერმინალთან. სამივე ხაზს გააჩნია ერთი და იგივე მარშრუტი და საერთო სადგურები. ამ სადგურებს სხვადასხვა სიმაღლეზე აქვთ პლატფორმები, რათა შეძლონ 2 სახის შემადგენლობის მიღება. მეტროპოლიტენების სია
უკრაინის გმირი

წოდება უკრაინის გმირი (უკრ. Герой України) — უკრაინის მთავრობის მიერ გაცემული უმაღლესი ჯილდო. წოდება შეიქმნა 1998 წელს პრეზიდენტ ლეონიდ კუჩმას მიერ და ორგვარი გამორჩეული მიღწევისთვის მიენიჭება: გმირობისა და ქვეყნის სამსახურში უდიდესი მიღწევებისთვის. პირველად ეს წოდება ბორის პატონს მიენიჭა, მას შემდეგ კი სულ 466 ადამიანი იქნა დაჯილდოებული. მსგავსი ჯილდო არსებობს რუსეთში - რუსეთის გმირისა და ბელარუსში - ბელარუსის გმირის სახით. სამივე წოდება სსრკ-ის გმირის ჯილდოს გავლენით და მსგავსად იქნა შემოღებული. შეგიძლიათ იხილოთ მედიაფაილები თემაზე „უკრაინის გმირი“ ვიკისაწყობში. წოდება „უკრაინის გმირი“ უკრაინის პრეზიდენტის ოფიციალურ საიტზე (რუსული ვერსია)
ციხესიმაგრეების სია

ჰოხოსტერვიცის ციხესიმაგრე ხოენვერფენის ციხესიმაგრე ჰოენზალცბურგი კაენის ციხე ყიზყალასი გიალიარსიან-გიორიარსიანის ციხესიმაგრე მრგვალი კოშკი (მარდაკიანი) ნარდარანის ციხესიმაგრე საბაილოვსის კოშკი ოთხკუთხა კოშკი რამანში ოთხკუთხა კოშკი (მარდაკიანი) სტენი ვარტბურგის ციხესიმაგრე ზაინის ციხესიმაგრე ჰაიდელბერგის ციხესიმაგრე აბერდურის ციხესიმაგრე პემბროკის ციხესიმაგრე დარემის ციხესიმაგრე დუვრის ციხესიმაგრე ლონდონის ტაუერი სალტვუდის ციხესიმაგრე ბომარისის ციხესიმაგრე ედუარდ I-ის ციხესიმაგრეები უელსში კერნარვონის ციხესიმაგრე კონუის ციხესიმაგრე ჰარლეკის ციხესიმაგრე ბალმორალის ციხესიმაგრე მაარიამიაგის ციხესიმაგრე ტოოლსეს ციხესიმაგრე ტოომპეის ციხესიმაგრე ბეჭისციხე მგელციხე ოლთისი ქაჯის ციხე არტანუჯის ციხე ახიზის ციხე თუხარისი კავკასიძეების ციხე კალმახი (ციხესიმაგრე) ფარნაკის ციხე ყველისციხე ოსაკის ციხესიმაგრე გრობინიის ციხესიმაგრე კერნავე მედინინკაის ციხე ოიუდ-პულგესტი აკერსჰუსის ციხესიმაგრე ბელი-გოროდი ვიბორგის ციხესიმაგრე პეტრე-პავლეს ციხესიმაგრე აზე-ლიო-რიდოს ციხესიმაგრე კარკასონის ციხესიმაგრე შენონსოს ციხესიმაგრე პოლინიაკის ციხესიმაგრე ბასტი-დ’იურფეს ციხესიმაგრე ტალსის ციხესიმაგრე უსეს ციხესიმაგრე აგარანი ანაკოფია არმაზციხე არტანუჯი არყისციხე ასპინძის ციხე ასკანის ციხე ატენის ციხე აღჯაყალა აწყურის ციხე ახიზის ციხე ბათუმის ციხე ბატონის ციხე ბახტრიონის ციხე ბებრისციხე ბერდიკის ციხე ბერციხე ბეხჩო ბირთვისის ციხე ბულბულის ციხე გაგი (ციხესიმაგრე) გონიოს ციხე გორის ციხე გრუი ვარაზის ციხე ვარდის ციხე ვახანის ციხე თაბორი (თბილისი) თბილისის ციხე თმოგვის ციხე თუხარისი კაენის ციხე კაიწონი კალმახი (ციხესიმაგრე) კვარის ციხე კიკნათბერის ციხე კლდეკარის ციხესიმაგრე კოხტასთავი ლასტის ციხე ლორე ლოწობანი მაჭი მგელციხე მოდამნახეს ციხე მტკვრის ციხე მცხეთიჯვრის ციხე მწყერის ციხე ოლთისი ონოგურისი ორბეთის ციხე ოფრეთის ციხე პანკისის ციხე პეტრა პეტრეს ციხე რუსთავის ციხე რუხის ციხე სამშვილდე სვერის ციხე სკურის ციხე სლესა სურამის ციხე სხვილოს ციხე ქარჩოხის ციხე ქაჯის ციხე ქვენიფნევი ქვეში (ციხესიმაგრე) ქოლაგირის ციხე ქსნის ციხე შურის ციხე შხეფის ციხე ციხედიდი ციხისჯვარი (ციხესიმაგრე) ცუცხვათის ციხე ცხირეთის ციხე ძამის ციხე წინკიბე წოფის ციხე ჭაპალა ჭაქვინჯი ხეთის ციხე ხერთვისის ციხე ხიბულის ციხე ხიხანის ციხე ხორნაბუჯი ჯაყის ციხე ჯვარის ციხე (ტყიბული) ჯვარის ციხე (ყვარელი) კაენის ციხე (სომხეთი) ლორე ოლაფსბორგი სუომენლინა ვედსტენის ციხესიმაგრე კალმარის ციხესიმაგრე სევდებორგის ციხესიმაგრე სოფიერო
პარვუსი

პარვუსი (უნგრ. Párvusz; ნამდვილის სახელი ნორბერტ კიში, დ. 1 მარტი, 1981) — უნგრელი გრაფიკოსი და პიროგრაფი. სწავლობდა ბუდაპეშტში და სეგედში. პარვუსის ნამუშევრები ძირითადად დახატულია ტუშით. ზოგჯერ მხატვარი იყენებს აკვარელს, თუმცა აქაც ძირითადი ფერი შავი და თეთრია. მის შემოქმედებაზე დიდი გავლენა მოახდინეს უნგრელმა მხატვარმა ენდრე სასმა და ნიდერლანდელმა მორის ეშერმა. 2004 წელს მხატვარმა საკუთარი სტილი დახვეწა. 2005 წელს ლაპლანდიაში წავიდა. უნგრეთში დაბრუნების შემდეგ ხატვას საამის სიმბოლოებით იწყებს. ამ პერიოდის საუკეთესო ნახატია „საამი მონა ლიზა“, რომელიც ნორვეგიაში გაიყიდა. 2007 წელს მისი შვიდი სურათი იქნა გამოფენილი ნორვეგიის გალერეაში, ტრომსოში. 2009 მხატვარმა ხელოვნების ახალი გზა აღმოაჩინდა და პიროგრაფიით, ხეზე ამოწვით, დაკავდა. კლასიკური მხატვრობის გარდა, ის ასევე მუშაობს კომიქსებზე. 2009 წელს მან შექმნა რამდენიმე კომიკური ფიგურა, ერთ-ერთი მათგანი იყო Cestgin the capricorn. ის დამზადებულ იქნა რეტორომანულენოვანი ჟურნალისათვის Punts. პირველი ორი გამოცემა 2010 წლის იანვარსა და თებერვალში გამოქვეყნდა. საამი მონა ლიზა ანატომია ოთხ ნაწილად მარტა მუხას სტილში მორის ეშერი თავის სტილში ხე - ფესვი ჯვარი ნომერი 1 ჯვარი ნომერი 2 კელტური ჯვარი აინო კალევალადან „კიში“ მზის ჩასვლა ჰელსინკიში, ზეთით ფერწერა. 82 სმ x 62 სმ ვიკისაწყობში არის გვერდი თემაზე: პარვუსი ოფიციალური საიტი Infonuorra: Ungarer vil bli same[მკვდარი ბმული] ↑ Parvusz.fw.hu. დაარქივებულია ორიგინალიდან — 2011-07-21. ციტირების თარიღი: 2010-03-24. ↑ 2.0 2.1 2.2 2.3 RedBubble. დაარქივებულია ორიგინალიდან — 2010-08-18. ციტირების თარიღი: 2010-03-24. ↑ Vergitsis, Elias. 76 Ways to Say Amen. ↑ Infonuorra.no[მკვდარი ბმული] ↑ Arppa - Working partners[მკვდარი ბმული] ↑ Cestgin il capricorn - e l'apocalipsa ↑ Cestgin il capricorn - en freestyle
გივი გაბლიანი

გივი ეგნატეს ძე გაბლიანი (დ. 19 დეკემბერი, 1915, მულახი, ახლანდელი მესტიის მუნიციპალიტეტი, — გ. 27 აპრილი, 2001, ნორზ-ადამსი, მასაჩუსეტსი, აშშ) — ქართველი სამხედრო მოღვაწე, ექიმი, მემუარისტი. დაიბადა სვანი საზოგადო მოღვაწის ეგნატე გაბლიანის ოჯახში. სწავლობდა მედიცინას თბილისში, შემდეგ მიუნხენში. მეორე მსოფლიო ომის იბრძოდა ვერმახტის ქართულ ლეგიონში. მიიღო გერმანიის არმიის ობერლეიტენანტის წოდება და 1943 წ. დაინიშნა აბვერის ქართული ბატალიონის „ტამარა-II“-ის მეთაურად. მისი მეცადინეობით სიცოცხლე შეუნარჩუნდა არაერთ საბჭოთა ქართველ ჯარისკაცს, რომლებიც შემდეგ ვერმახტის ქართულ ქვედანაყოფებში წევრიანდებოდნენ. ომის შემდეგ გადასახლდა ამერიკის შეერთებული შტატებში, დასახლდა ნიუ-ჯერსიში, სადაც 1987 წლამდე ექიმად მუშაობდა. გაბლიანის ვრცელი მოგონებები მეორე მსოფლიო ომზე ქართულად ითარგმნა და გამოიცა 1998 წელს. გაბლიანს ცოლად ჰყავდა (1945 წლიდან) ქართველი ემიგრანტის, ეროვნულ-დემოკრატიული პარტიის წევრის გრიგოლ ალშიბაიას ქალიშვილი რუსუდანი (1919—2006). მათი შვილები: გრიგოლი, ვერა და ეთერი აშშ-ში ცხოვრობენ და მოღვაწეობენ. გაბლიანი, გივი. ჩემი მოგონებანი: (მეორე მსოფლიო ომი) / [მთარგმნ.: ლალი კერესელიძე; რედ.: როსტომ ჩხეიძე; გამომც.: მიხეილ რეხვიაშვილი; მხატვ.: ირაკლი ფაჩულია]; ალ. ორბელიანის საზ-ბა - თბ.; ქუთაისი: ს/ს "სტამბის" საგამომც. ცენტრი, 1998 გივი გაბლიანი — საქართველოს ბიოგრაფიული ლექსიკონი
ჯანმრთელობა

ჯანმრთელობა - არის ორგანიზმის ნორმალური მდგომარეობა, როდესაც ორგანიზმის სტრუქტურები და მათი ფუნქციები შეესაბამება ერთმანეთს და ორგანიზმის მარეგულირებელი სისტემები ძალმოსულნი არიან შეინარჩუნონ ორგანიზმის შინაგანი გარემოს მუდმივობა ანუ ჰომეოსტაზი. ჯანმრთელი ორგანიზმისათვის დამახასიათებელია ის რომ ყოველდღიურ ნორმალურ გამღიზიანებელზე ის მოქმედებს ადეკვატური რეაქციით, რომლის ხასიათი,სიძლიერე მოქმედების ხანგრძლივობა შეესაბამება გამღიზიანებელს. ჯანმრთელი ორგანიზმისათვის დამახასიათებელია ასეთი მცნება, როგორიც არის ნორმა მაგ:ნორმალური ტემპერატურა, ნორმალური გულის ცემა, ნორმალური წნევა, ნორმალური სუნთქვა და ასე შემდეგ. ნორმა არის საშუალო არითმეტიკული გამოყვანილი იმ მაჩვენებლებიდან რომლებიც ახასიათებს ერთი და იგივე სახეობის პოპულაციას გარკვეულ პირობებში. ორგანიზმი რომლის სასიცოცხლო მაჩვენებლები ნორმის ფარგლებშია, ითვლება ჯანმრთელად. მაჩვენებლები მჭიდროდ დაკავშირებულია გარემო ფაქტორებთან. მაგ: ცხოველი რომელიც ცხოვრობს მაღალ მთიან რაიონში განსხვავდება ამავე სახეობის ცხოველისაგან ერითროციტების და ჰემოგლობინის ჭარბი რაოდენობით, შედარებით გახშირებული სუნთქვით და სხვა ნიშნებით დაბლობში მცხოვრები ორგანიზმისაგან.
ვიაპრიაი

ვაიპრიაი (ლიეტ. Vepriai; პოლ. Wieprze) — ქალაქი ლიეტუვაში, უკმერგის რაიონში, ვილნიუსის მაზრაში, სამამასახლისოს ადმინისტრაციული ცენტრი. მდებარეობს მდინარე შვიანტოიზე, 18 კილომეტრში იონავიდან. მოსახლეობა შეადგენს დაახლოებით 1,000 კაცს (2005 წლის მონაცემებით). არაოფიციალური საიტი.
კრონშნეპი

კრონშნეპი (Numenius), ფრინველების გვარი მეჭვავიასნაირთა რიგისა. ტანად საშუალო და დიდი ფრინველებია. აქვთ ქვემოთკენ მოხრილი გრძელი ნისკარტი და მაღალი ფეხები. ბინადრობენ ჭაობებში. ბუდეს იკეთებენ მიწაზე. დებენ 4 კვერცხს. იკვებებიან ჭიებით, ნაირგვარი მწერებითა და მათი მატლებით, რბილტანიანებით და სხვა უხერხემლოებით, ზოგჯერ თავკომბალებითაც. გვარში 7 სახეობაა, ამათგან საქართველოს ფარგლებში გვხვდება 3 სახეობა მხოლოდ მიმოფრენისას: დიდი კრონშნეპი (Numenius arquata), საშუალო კრონშნეპი (Numenius phaeopus) და მცირე კრონშნეპი (Numenius tenuirostris). კრონშნეპი სპორტული ნადირობის ობიექტია. კუტუბიძე მ., ქსე, ტ. 6, გვ. 41, თბ., 1983